Diari Oficial de la Generalitat Valenciana


Sumari del DOGV 4360, del 18-10-2002 (2002/10403)

Informació pública del projecte de reparcel·lació de la unitat d'execució número 2, àrea de repartiment 3 del PRI, a l'illa de cases Z0T1.
------------------------------------------------------------------------------------------------------------------------------------------

### Dades del document

Número de DOGV
:   4360

Data del DOGV
:   18-10-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/10365


Organisme emissor
:   Ajuntament de Sagunt

Tipus de document
:   Anunci

Informació pública del projecte de reparcel·lació de la unitat d'execució número 2, àrea de repartiment 3 del PRI, a l'illa de cases Z0T1. [2002/A10860]
  
Mitjançant el present edicte, us faig saber que l'alcalde president, en virtut de les atribucions que li conferix la legislació vigent, amb data 22 d'agost de 2002, ha resolt:
  
Resolució de l'Alcaldia número 2.679:
  
Assumpte: informació pública del projecte de reparcel·lació de la unitat d'execució número 2, àrea de repartiment 3 del programa de reforma interior (PRI), a l'illa de cases Z0/T1.
  
Expedient 3/2002.
  
Vist que, mitjançant l'Acord plenari de data 29 d'octubre de 1998, es va procedir a aprovar i adjudicar el programa d'actuació integrada de la unitat d'execució número 2 de l'àrea de repartiment número 3, de l'illa de cases Z0/T1, així com a aprovar el projecte d'urbanització.
  
Vist que, seguint els tràmits de l'expedient amb data 16 de gener de 2002, número de registre d'entrada 727, es presenta una còpia del projecte de reparcel·lació forçosa de l'esmentada unitat.
  
Vist que, en data 8 de juliol de 2002, els servicis tècnics municipals de l'Oficina de Planejament informen:
  
Una vegada revisada la documentació que integra el projecte presentat, s'informa:
  
La unitat parcel·lable és contínua i s'ajusta a la delimitació establida en el PRI i a l'alternativa tècnica de programa a la qual desenvolupa, i no queden per tant zones de superposició entre unitats.
  
La superfície de reparcel·lació és de 17.748,34 metres quadrats, obtinguda per un amidament recent procedent de l'alçament topogràfic, on es correspon amb les aportacions (segons el PRI és de 1.843 metres quadrats).
  
El projecte inclou una relació de propietaris i inquilins interessats amb la indicació de la naturalesa i la quantia del seu dret, proposta d'adjudicació de les finques resultants amb la indicació del dret urbanístic, taxació dels drets, edificacions i construccions que s'hagen d'extingir, valor del bé i compte de liquidació provisional.
  
Les alineacions gràfiques es corresponen amb les definides en el PRI.
  
La descripció de solars adjudicats (finques resultants) inclou les dades suficients per a la seua inscripció registral.
  
La documentació gràfica o plànols (13) que integren el projecte complixen les exigències legals.
  
S'aporta un annex de suport informàtic de dades suficients que permetran la seua comprovació i/o replantejament sobre el terreny de l'estat actual i adjudicacions.
  
Conclusió: els servicis tècnics consideren suficient la documentació aportada per a la seua informació pública quant als paràmetres de l'àmbit, alineacions i ordenació.
  
Atés que el projecte de reparcel·lació ha d'ajustar-se a les actuacions prèvies a la seua aprovació, seguint les pautes de l'article 69 de la Llei Reguladora de l'Activitat Urbanística de la Generalitat Valenciana (LRAU).
  
Atés que el projecte de reparcel·lació s'ajusta als criteris establits en l'article 70 de la LRAU.
  
Atés que l'alcalde president té, entre altres, les atribucions per al tràmit dels instruments de gestió, d'acord amb les previsions de l'apartat j) de l'article 21 de la Llei 7/1985, de 2 d'abril, de Bases de Règim Local.
  
En vista de l'anterior, resolc:
  
Primer
  
Sotmetre al tràmit d'informació pública el projecte de reparcel·lació de la unitat d'execució número 2, àrea de repartiment número 3 del PRI, a l'illa de cases Z0/T1, mitjançant un edicte publicat en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, fent-vos saber la possibilitat de formular-hi al·legacions durant el termini de 20 dies comptadors des de la publicació de l'edicte en el Diari Oficial de la Generalitat Valenciana.
  
Segon
  
Trametre un avís amb el seu contingut al domicili fiscal de les persones que consten en el cadastre com a titulars de drets afectats.
  
Tercer
  
Durant els primers 10 dies d'informació pública caldrà presentar un certificat registral de dominis i càrregues.